Anime

**Anime** nakeuh animasi Jeupang nyang geupeugèt ngon jaroe atawa ngon teknologi komputer. Kata 'anime' nakeuh singkatan dari kata Inggréh 'animation', nyang meumakna banmandum jeunèh animasi. Di luwa Jeupang, istilah nyan geunguy khusuih keu geutunyok bak animasi peu mantong nyang geupeuhasé di Jeupang. Bah pih meunan, nyan hana meuhareutoe hana mungkin na anime nyang geupeuhasé di luwa Jeupang. Na padum-padum droe ahli nyang peugah bahwa anime nakeuh saboh beuntuk orientalism nyang barô.

Anime phôn nyang meuteumeung popularitas luwah nakeuh Astro Boy karya Osamu Tezuka bak thôn 1963. Jinoenyoe, anime ka meukeumang that jioh meunyo tabandéng ngon anime jameun dilèe, deungon grafis nyang leubèh jroh ngon alur calitra nyang that menarik. Ureuëng di Jeupang, dari aneuk miët sampoë ureuëng chik, that galak nonton anime ngon baca manga. Awak nyan geuanggap anime nyan ka jeuët keu saboh bagi dari udép siuroë-uroë. Hai nyoë ka jipeujeuët padum-padum boh saluran televisi kabel jeuët keu meugah kareuna program animasi jih, lagèë Cartoon Network ngon Nickelodeon, nyang jipeukia kartun-kartun jih u luwa nanggroë. Jinoë, anime ka jeuët keu bisnis nyang that meuhasé keu ladôm ureuëng, ngon na cit ramèe ureuëng nyang jipeuguna hai nyoë keu keuntôngan droëjih.

Ureuëng nyang peugèt anime geukheun animator. Animator geukeurija lam saboh studio keu geupeuhasé anime. Lam studio nyan, padum-padum droë animator geukeurija sama keu geupeuhasé anime nyang meukualitas manyang. Teuma, sayang that gaji animator nyan leubèh miyub meunyo tabandéng ngon keurija kreueh nyang ka geupeubuët. Nyan keuh nyang peugèt animator hana that meunapsu keu geukeurija seucara profesional. Awaknyan geurasa gaji nyang geubri hana seupadan ngon useuha nyang ka geubri. Ureuëng animator nyan kayém geukheun cit 'seniman bayang-bayang'. Nyan sabab jih awaknyan geukeurija lagèe seniman nyang geu-useuha keu geupeuleumah elemen-elemen calitra ngon kualitas intrinsikjih.

Awak nyang bajak cit jipeususah animator keu jicok manfa'at seupunoh jih nibak keureuja kreueh awaknyan, bah pih na haba angèn bahwa na padum-padum droe produser anime nyang jiseubarkan karya awaknyan di luwa jalur resmi deungon tujuan mangat karya awaknyan leubeh meugah.

Na ladôm ureuëng jak u Jeupang keu meurunoe cara peugöt anime, sabab awaknyan ka teutarék até lheueh geukalon meubagoe seri anime nyang ka meuhambo u ban sigom donya. Na cit nyang peugöt karya nyang saban atawa malah jitiplak ciri khas anime, lagèe Korea Seulatan ngon padum-padum boh nanggroe Asia la'én.

Teknologi grafis komputer ngon kemajuan la'én ka jipeumudah keu jipeuhasé anime jinoe; seubab nyan, na ladôm ureueng nyang pike kualitas seni jih leubèh meuyub nibak anime jameun dilee. Teuma, patôt geuingat bahwa tampilan visual jih jinoe leubèh mangat bak mata ngon leubèh mudah geupaham, saweueb proporsi jih leubèh teupat ngon wareuna jih leubèh trang, apalagi ka na teknologi definisi manyang.

## Definisi ngon cara peugunaan
Anime nakeuh saboh beuntuk seni, tapi kayém that jipeusalah anggap seubagoe saboh genre. Lam bahsa Jeupang, kata 'anime' nyan meumakna animasi dari ban sigom donya. Teuma, lam bahsa Inggréh, 'anime' (/ˈænəˌmeɪ/) meumakna 'animasi gaya Jeupang' atawa 'animasi nyang jipeuhasé di Jeupang'.

Kata 'anime' geutuléh ngön lhèe aksara katakana a, ni, me (アニメ), nyang nakeuh kata pinjaman dari bahsa Inggréh 'animation' dan geubaca 'anime-shon'.

## Neukalön cit
 

* Istilah istilah anime ngon manga .
* Ikonografi manga – Gambaran ngon simbol-simbol lam manga .
* Daftar anime
* Omake
* OVA
* Manga
* Cosplay
* Hentai
* Henshin
* Ecchi
* Otaku
* Drama
* J-Musik
* Tokusatsu
* Galge
* Kartun
* Yaoi
* Yuri
* Shonen
* Shojo
* Waifu
* Lakow
* Busur
* Doujinshi
* Seniman manga

## Catatan


## Rujokan

### Rujukan

### Bacaan nyang meukaet

*  
*  
* John, Brown (2018). Anime Yolo. Los Angels. ISBN 978-1-698758032